אֶל הַקֹּדֶשׁ

הגמרא מביאה מחלוקת בין רבי יהודה לחכמים בעניין איסור ביאת מקדש. יסוד המחלוקת הוא הפסוק הבא:

 וַיֹּ֨אמֶר ה֜' אֶל־מֹשֶׁ֗ה דַּבֵּר֮ אֶל־אַהֲרֹ֣ן אָחִיךָ֒

וְאַל־יָבֹ֤א בְכָל־עֵת֙ אֶל־הַקֹּ֔דֶשׁ מִבֵּ֖ית לַפָּ֑רֹכֶת

אֶל־פְּנֵ֨י הכפרת אֲשֶׁ֤ר עַל־הָאָרֹן֙ וְלֹ֣א יָמ֔וּת כִּ֚י בֶּֽעָנָ֔ן אֵרָאֶ֖ה עַל־הַכַּפֹּֽרֶת (ויקרא טז ב)

גמרא "מנחות" כ"ז ע"ב:וטהורים שנכנסו לפנים ממחיצתן, להיכל כולו בארבעים, מבית לפרכת אל פני הכפרת במיתה. רבי יהודה אומר: היכל כולו ומבית לפרכת בארבעים ואל פני הכפרת במיתה. במאי קא מיפלגי? בהאי קרא: **ויאמר ה' אל משה דבר אל אהרן אחיך ואל יבוא בכל עת אל הקודש מבית לפרוכת** אל פני הכפורת אשר על הארון ולא ימות. רבנן סברי: אל הקודש בלא יבא, מבית לפרכת ואל פני הכפרת - בלא ימות, ור' יהודה סבר: אל הקודש ומבית לפרכת בלא יבא, ואל פני הכפרת בלא ימות.

שתי שאלות עולות לפנינו. האחת – מדוע לא הוטעם: אֲשֶׁ֥ר עַל־הָֽאָרֹ֖ןְ לֹ֣א יָמ֑וּת? והשניה – לפי המחלוקת מדוע חרגו בעלי הטעמים מדעת חכמים, שלא הטעימו: וְאַל־יָב֥וֹא בְכָל־עֵ֖ת אֶל־הַקֹּ֑דֶשׁ?

שתי תשובות: האחת – אורך הפסוק אילץ את בעלי הטעמים לחלק את הפסוק באופן שווה יחסית כפי שראינו במקרים דומים. השנייה – איננו יודעים.